PTT เจอพิษขาดทุนเฮดจิ้งหนัก! กดกำไร Q1 เหลือ 2.56 หมื่นลบ.
PTT รายงานกำไรไตรมาส 1/65 ที่ 2.55 หมื่นลบ. ลดลง 22% จากปีก่อนมีกำไร 3.25 หมื่นลบ. จากการขาดทุนสัญญาประกันความเสี่ยงราคาน้ำมันและผลิตภัณฑ์ เนื่องจากราคาซื้อขายน้ำมันล่วงหน้าปรับตัวเพิ่มขึ้น
PTT รายงานกำไรไตรมาส 1/65 ที่ 2.55 หมื่นลบ. ลดลง 22% จากปีก่อนมีกำไร 3.25 หมื่นลบ. จากการขาดทุนสัญญาประกันความเสี่ยงราคาน้ำมันและผลิตภัณฑ์ เนื่องจากราคาซื้อขายน้ำมันล่วงหน้าปรับตัวเพิ่มขึ้น
12 พ.ค. 2565

บริษัท ปตท. จำกัด (มหาชน) หรือ PTT รายงานกำไรไตรมาส 1/65 สิ้นสุดวันที่ 31 มี.ค.65 มีกำไรสุทธิ ดังนี้

สำหรับไตรมาส 1/2565 มีขาดทุนจากตราสารอนุพันธ์ 48,979 ล้านบาท ขาดทุนเพิ่มขึ้น 41,581 ล้านบาท หรือมากกว่าร้อยละ 100 จากงวดเดียวกันของปีก่อนที่ขาดทุน 7,398 ล้านบาท โดยหลักมาจากขาดทุนสัญญาประกันความเสี่ยงราคาน้ำมันและผลิตภัณฑ์ เนื่องจากราคาซื้อขายน้ำมันล่วงหน้าปรับตัวเพิ่มขึ้นของ PTTGC, TOP และ PTTEP
อย่างไรก็ตาม ในไตรมาส 1 ปตท. และบริษัทย่อยมีกำไรจากการดำเนินงานก่อนค่าเสื่อมราคาและค่าตัด จำหน่าย ต้นทุนทางการเงิน และภาษีเงินได้ (EBITDA) จำนวน 142,701 ล้านบาท เพิ่มขึ้น 41,430 ล้านบาท หรือร้อยละ 40.9 จากไตรมาส 4 ปี 2564 ที่จำนวน 101,271 ล้านบาท
โดยหลักจากผลการดำเนินงานที่เพิ่มขึ้นของกลุ่มธุรกิจปิโตรเคมีและการกลั่น ที่ธุรกิจการกลั่นมีผลการดำเนินงานดีขึ้นจากค่าการกลั่นทางบัญ ชี (Accounting GRM) ที่เพิ่มขึ้นจาก 5.9 เหรียญสหรัฐฯ ต่อบาร์เรล ในไตรมาส 4/64 เป็น 8.8 เหรียญสหรัฐฯ ต่อบาร์เรล ในไตรมาส 1/65 จากกำไรสต๊อกน้ำมันที่เพิ่มขึ้น และส่วนต่างราคาผลิตภัณฑ์ส่วนใหญ่ปรับตัวสูงขึ้น
ทั้งนี้กำไรสต๊อกน้ำมันของกลุ่ม ปตท. เพิ่มขึ้นประมาณ 20,000 ล้านบาท เมื่อเทียบกับไตรมาส ก่อนตามราคาน้ำมันดิบที่ปรับเพิ่มขึ้นในขณะที่ผลการดำเนินงานของธุรกิจปิโตรเคมีปรับตัวลดลงจากส่วนต่างราคาผลิตภัณฑ์และวัตถุดิบของผลิตภัณฑ์ปิโตรเคมีส่วนใหญ่ ทั้งสายอะโรเมติกส์และโอเลฟินส์ที่ลดลง
ขณะที่กลุ่มธุรกิจสำรวจและผลิตปิโตรเลียมปรับตัวดีขึ้น โดยหลักจากราคาขายเฉลี่ยและปริมาณขายเฉลี่ยที่เพิ่มขึ้น อย่างไรก็ดีกลุ่มธุรกิจใหม่และโครงสร้างพื้นฐานมีผลการดำเนินงานลดลงโดยหลักจากธุรกิจไฟฟ้าทีมีต้นทุนค่าก๊าซธรรมชาติและถ่านหินที่ปรับตัวสูงขึ้นอย่างมาก รวมทั้งปริมาณขายไฟฟ้าและไอน้ำที่ปรับตัวลดลง